cyanic-selkie/wikianc huggingface dataset:
தேசிய பெண் வாக்குரிமை சங்கம்
பின்னணி
பெப்ரவரி 3, 1870 அன்று நிறைவேற்றப்பட்ட அமெரிக்க அரசியலமைப்பின் பதினைந்தாவது திருத்ததின்படி  கருப்பின ஆண்களுக்கு மட்டும் வாக்குரிமை வழங்கப்பட்டது. ஸ்டாண்டனும், அந்தோனியும் இந்த திருத்தத்தை எதிர்த்தனர். அனைத்து பெண்களும், அனைத்து ஆப்பிரிக்க அமெரிக்கர்களும் ஒரே நேரத்தில் வாக்கு உரிமை பெற வேண்டும் என்று வலியுறுத்தினார்கள். ஸ்டாண்டன் தி ரெவல்யூஷனின் பக்கங்களில் வாதிட்டார், அனைத்து பெண்களையும் தவிர்த்து கிட்டத்தட்ட அனைத்து ஆண்களுக்கும் உரிமை வழங்குவதன் மூலம், இந்த திருத்தமானது ஆண்களை பெண்களை விட உயர்ந்தவர்கள் என்ற கருத்துக்கு அரசியலமைப்பு அதிகாரத்தை வழங்கும் இது "பாலியல் பிரபுத்துவத்தை" உருவாக்குகிறது என்றார்.
தேசிய பெண் வாக்குரிமை சங்கத்தின் உருவாக்கம்
தேசிய பெண் வாக்குரிமை சங்கத்தின் தலைவர்கள் ஆன்டனி மற்றும் ஸ்டாண்டன் உருவாக்கிய பெண்களின் விசுவாசமான தேசிய லீக் ஆகும். அதன் 5000 உறுப்பினர்கள் 1864ம் ஆண்டில் அடிமைத்தனத்தை ஒழிப்பதற்கான திருத்தத்திற்கு ஆதரவாக, நாட்டின் வரலாற்றில் மிகப்பெரிய இயக்கத்தை நிறைவு செய்தனர்.[13][14] ஆன்டனி மற்றும் ஸ்டாண்டன் மாத ஊதியம் பெறும் உழைக்கும் பெண்கள் சங்கம் நிறுவினர்.
புதிய புறப்பாடு
1869ல், தேசிய பெண் வாக்குரிமை சங்கத்தின் உறுப்பினரான வர்ஜீனியா மைனர், மற்றும் அவரது கணவர் பிரான்சிஸ் ஆகியோர் பெண்களின் வாக்குரிமையை அடைவதற்கு பதினாறாவது திருத்தம் தேவையில்லை என்ற கருத்தை உருவாக்கினர். அவர்களின் அணுகுமுறை, புதிய புறப்பாடு என்று அறியப்பட்டது. இது பெண்கள் ஏற்கனவே அமெரிக்க அரசியலமைப்பின் மூலம் மறைமுகமாக உரிமை பெற்றுள்ளனர் என்ற நம்பிக்கையின் அடிப்படையில் அமைந்தது.[29] அவர்களின் மூலோபாயம் பதினான்காவது திருத்தத்தை பெரிதும் நம்பியுள்ளது. அதில் கூறப்படுவதாவது: "அமெரிக்காவின் குடிமக்களின் சலுகைகள் அல்லது விலக்குகளை குறைக்கும் எந்தவொரு சட்டத்தையும் எந்த மாநிலமும் உருவாக்கவோ அல்லது செயல்படுத்தவோ கூடாது ... அல்லது அதன் அதிகார வரம்பிற்குள் உள்ள எந்தவொரு நபருக்கும் சட்டங்களின் சமமான பாதுகாப்பை மறுக்க முடியாது. "
வாக்குரிமை மறுக்கப்படுவதை எதிர்த்து போராடுதல்
1872ம் ஆண்டில், ''சூசன் பி. அந்தோனி'' அதிபர் தேர்தலில் பெண்களை வாக்களிக்க அனுமதிக்கும்படி கோரினார். அதற்காக அவர் கைது செய்யப்பட்டு பரவலாக விளம்பரப்படுத்தப்பட்ட விசாரணையில் குற்றவாளி என நிரூபிக்கப்பட்டார்.
சங்கத்தின் புகழ் பெற்ற உறுப்பினர்கள்
சூசன் பி. அந்தோனி மற்றும் எலிசெபத் கேடி ஸ்டேன்டோன் தவிர்த்த பிற புகழ் பெற்ற உறுப்பினர்கள்
வெளி இணைப்புகள்
பகுப்பு:பெண்களுக்கான அமைப்புகள் பகுப்பு:மகளிரியல் பகுப்பு:பெண்ணியம் பகுப்பு:ஐக்கிய அமெரிக்க அமைப்புகள்
பஸ்தர் லோகோத்சவ்
பஸ்தர் லோகோத்சவ் என்பது சத்தீஸ்கரின் முக்கியமான மற்றும் கொண்டாட்டமான திருவிழா ஆகும், இது சத்தீஸ்கர் மாநிலத்தின் அனைத்து பழங்குடி நாட்டுப்புற கலாச்சாரத்தின் பிரதிநிதித்துவத்தை உள்ளடக்கியது. மழைக்காலம் முடிந்த பிறகு நடைபெறும் லோகோத்சவ்,விழாவில் பங்கேற்க சத்தீஸ்கரின் தொலைதூர கிராமங்களில் இருந்தும் கூட ஏராளமான பழங்குடியின குழுக்களை ஈர்க்கிறது. பஸ்தர் லோகோத்சவில் பழங்குடியினரின் கைவினைப் பொருட்கள் காட்சிக்கு வைக்கப்பட்டுள்ளன. சத்தீஸ்கரின் நாட்டுப்புற மக்களின் திருவிழாவைக் குறிக்கும் வகையில், பஸ்தரின் லோகோத்சவ் கலாச்சார நிகழ்வுகளின் வரிசையுடன் தொடங்குகிறது. சத்தீஸ்கரின் ஜகதல்பூர் பகுதியானது பஸ்தாபரப் என்ற சிறப்பு நிகழ்ச்சியை ஏற்பாடு செய்கிறது, இதில் ஒவ்வொரு பழங்குடி சமூகங்களின் நடனம் மற்றும் பாடல்களின் சிறப்பம்சங்களைக் காணலாம்.
இந்த விழாவானது  பஸ்தர் தசரா என்ற முதன்மையான விழாவின் நீட்டிப்பாக கொண்டாடப்படுகிறது. மேலும் இது ஒரு பதினைந்து நாட்களுக்கு நீடிக்கும். இது பஸ்தாரின் முக்கிய அம்சங்களின் சிறப்பம்சத்தை வழங்குகிறது, இதில் சத்தீஷ்கரின் இயற்கை அழகு மற்றும் அற்புதமான மற்றும் நுண்கலை மற்றும் கைவினைப் படைப்புகள் அடங்கும்.
சிறப்பம்சம்
பஸ்தர் லோகோத்சவ் என்பது அங்குள்ள பழங்குடியினரின் மரபுகள், பாரம்பரியம் மற்றும் கலாச்சாரம் ஆகியவை அங்கீகாரம் பெறும் ஒரு வகையான தளமாகும். லோகோத்சவின் போது, மாநிலத்தின் மற்ற பகுதிகள் மற்றும் பக்கத்து மாவட்டங்களிலிருந்தும் கூட மக்கள் இந்த நிகழ்வின் கவர்ச்சியான அழகை அனுபவிக்க வருகிறார்கள். மேலும், இந்தியாவின் பிற மாநிலங்களின் பழங்குடியினர் பஸ்தர் லோகோத்சவ்வில் ஆர்வத்துடன் கலந்து கொள்கின்றனர். திருவிழாவின் போது பஸ்தாரின் பழங்குடியினக் குழுக்களால் அரிதான அழகிய கைவினைப்பொருட்கள் விற்கப்படுகின்றன. சில சமயங்களில், மற்ற நாடுகளிலிருந்து வரும் சுற்றுலாப் பயணிகளும் பஸ்தர் லோகோத்சவ்வில் காணப்படுகின்றனர். இது பிராந்திய எல்லைகளைக் கடந்த லோகோத்சவின் அபரிமிதமான பிரபலத்தைக் குறிக்கிறது. வண்ணமயமான மற்றும் வரலாற்று கலாச்சார அடையாளமாக, பஸ்தர் லோகோத்சவ் சத்தீஸ்கரின் சுற்றுலா வாய்ப்புகளை மேம்படுத்துகிறது. விளம்பர பிரச்சாரங்கள் மற்றும் மாநிலத்தின் பார்வையிடும் இணையதளங்களில், பஸ்தர் லோகோத்சவ் பற்றிய குறிப்பு அடிக்கடி காணப்படுகிறது. சத்தீஸ்கர் மாநிலத்தில் இதுபோன்ற பழங்குடியினர் பண்டிகைகளை மாநில அரசு எப்போதும் ஊக்குவிக்கிறது. பஸ்தர் லோகோத்சவ் மாநிலத்தின் திருவிழாக்களுக்கு ஒரு துடிப்பான பரிமாணத்தை சேர்க்கிறது.
மேற்கோள்கள்
பகுப்பு:பஸ்தர் மாவட்டம் பகுப்பு:சத்தீஸ்கர் பகுப்பு:பண்டிகைகள் பகுப்பு:இந்தியப் பண்டிகைகள்
தென்னிந்திய பாறையோந்தி
தென்னிந்தியப் பாறையோந்தி (Peninsular rock agama, Psammophilus dorsalis) தென்னிந்தியாவின் பாறை மேடுகளில் மிகுதியாகக் காணும் ஒரு பல்லியோந்தி இனமாகும். இதையொத்த மற்றொரு பாறையோந்தி இனமான பிளான்ஃவோர்டின் பாறையோந்தி (Psammophilus blanfordanus) கிழக்குத் தொடர்ச்சி மலைகளில் காணப்படுகிறது.
உசுபேகிய மொழி
உசுபேகிய மொழி என்பது ஒரு துருக்கிய மொழி ஆகும். இது உசுபெக்கிசுத்தனின் ஆட்சி மொழி ஆகும். இம்மொழி 25.5 மில்லியன் மக்களுக்கு தாய்மொழி ஆகும்.
தென்னிந்திய பாறையோந்தி
மேற்கோள்கள்
பகுப்பு:இந்திய உயிரினங்கள் பகுப்பு:இந்திய ஊர்வன பகுப்பு:கிழக்குத் தொடர்ச்சி மலைகள்
உசுபேகிய மொழி
ஆதாரங்கள்
பகுப்பு:துருக்கிய மொழிகள்
அறுகோணம்
அறுகோணம் என்பது ஒரு சமபரப்பில் ஆறு கோணங்களும் ஆறு நேர்க்கோடால் ஆன பக்கங்களும் கொண்டு முற்றுப் பெறும் ஒரு வடிவம். அறுகோணம் என்பது வடிவவியல் கணிதத்தில் பல்கோண வடிவுகளில் ஒரு வடிவம். ஆறு கோணங்களும் அதே போல ஆறு பக்கங்களும் ஒரே அளவினதாக இருந்தால் அது சீர் அறுகோணம் எனப்படும். ஒரு பரப்பை நிரப்ப எப்படி சதுர வடிவங்களைக் கொண்டோ, அல்லது சமபக்க முக்கோண வடிவங்களைக் கொண்டோ இடைவெளி ஏதும் இல்லாமல் நிரப்ப முடியுமோ, அதே போல சீர் அறுகோணங்களைக் கொண்டும் நிரப்ப முடியும். ஒரே வடிவுடைய தட்டையான கற்களைக் கொண்டு ஒரு பரப்பை அடைக்க வல்ல முறைக்கு தரை பாவும் திறம் கொண்டது என்னும் பொருளில் தரைபாவுமை (அல்லது நிறைமை, அடைமை) (tessellation) என்று பெயர். எல்லா சீரான பல்கோண வடிவங்களுக்கும் இப்படிப்பட்ட தரை பாவுமை கிடையாது. முக்கோணம், சதுரம் மற்றும் அறுகோணம் ஆகிய இம்மூன்று வடிவங்களுக்கு மட்டுமே இப்பண்பு உண்டு.
தேனீயின் தேனடையில் உள்ள ஒவ்வொரு அறையும் இப்படி சீர் அறுகோண வடிவில் இருக்கும், இதனால் குறுகிய பரப்பில் திறமுடன் அதிக தொடர்புடன் அறைகளை அமைக்கமுடிகின்றது.
வெளி இணைப்புகள்
பகுப்பு:பல்கோணிகள்
சாரல் விருது
சாரல் விருது என்பது ராபர்ட் ஆரோக்கியம் அறக்கட்டளையின் சார்பில் ஆண்டுதோறும் சிறந்த இலக்கியவாதிகளுக்கு வழங்கப்படும் ஒரு விருதாகும். இந்த விருதுக்கு ரூபாய் ஐம்பதாயிரம் பரிசுத் தொகையாகவும், நாவல், சிறுகதை, கட்டுரை, கவிதை எனும் இலக்கிய வகைகளைத் தாங்கி நிற்கும் தமிழன்னையை உருவகப்படுத்தும் இலக்கியா எனும் அழகிய வெண்கலச் சிற்பமும் பரிசாக வழங்கப்படும். இந்த அறக்கட்டளை சார்பில் திரைப்பட இயக்குநர்களான ஜேடி - ஜெர்ரி ஆகியோர் இவ்விருதுகளை வழங்கிச் சிறப்பித்து வருகின்றனர்.
விருது பெற்றவர்கள் பட்டியல்
பகுப்பு: தமிழ் இலக்கிய விருதுகள்
வான் உச்சி தொலைநோக்கி
வான் உச்சி தொலைநோக்கி (zenith telescope) என்பது தொலைநோக்கியின் ஒரு வகையாகும். நேராக வான் உச்சியை நோக்கியோ அல்லது வான் உச்சிக்கு அருகிலோ பார்க்க உதவும் வகையில் இத் தொலைநோக்கி வடிவமைக்கப்பட்டுள்ளது. இது, நட்சத்திரங்களின் நிலையைத் துல்லியமாக நோக்கிடவும், பொதுவாக தொலைநோக்கிகளை எளிமையாக நிறுவிடவும் அல்லது இரண்டிற்கும் உதவுகிறது.
செம்மையான (classic) வான் உச்சி தொலைநோக்கியானது மட்டமாக்கும் திருகுகளைக்கொண்டு நிறுத்தப்பட்ட கிடை-குத்துத் அச்சமைப்பினைக் (altazimuth mount) கொண்டுள்ளது. தொலைநோக்கியானது மிகவும் துல்லியமான நிலைகளையும், கண்ணருகு வில்லையுடன் (eyepiece) இணைக்கப்பட்ட திருகு அளவியும் கொண்டது. வான் உச்சி தூரங்களிலுள்ள சிறிய மாற்றங்களை அளக்கவும், வானியல் சார் அட்சரேகைகளைக் கண்டறியவும் உதவுகிறது.
மான்யுமெண்ட் டு தி கிரேட் ஃபையர் ஆஃப் லண்டன் (Monument to the Great Fire of London) என்ற இடத்திலுள்ள வான் உச்சி தொலைநோக்கிகளும், 1980 ல் வடதுருவத்தில் நிறுவப்பட்ட மிகவும் துல்லியமான வான் உச்சி தொலைநோக்கிகளும் சில வான் உச்சி தொலைநோக்கிகளின் வகைகள் ஆகும். நாசா சுற்றுப்பாதை சிதைபொருள் வானாய்வக (NASA Orbital Debris Observatory) வான் உச்சி தொலைநோக்கி மற்றும் 6 மீட்டர் விட்டம் கொண்ட பெரிய வான் உச்சி தொலைநோக்கி (Large Zenith Telescope) ஆகியவை வான் உச்சி தொலைநோக்கிகளுக்கு சில உதாரணங்கள். இவ்வகை தொலைநோக்கிகளில் திரவ ஆடிகள் பயன்படுத்தப்படுகின்றது.
வெள்ளை மூக்குக்கொம்பன்
வெள்ளை மூக்குக்கொம்பன் என்பது மூக்குக் கொம்பன் இனங்களிலேயே மிகப்பெரிய அளவுடைய இனம் ஆகும். இதில் மொத்தம் இரண்டு துணையினங்கள் உள்ளன. தென் ஆப்பிரிக்காவில் பெருமளவு உள்ள தென் வெள்ளை காண்டாமிருகம் (Ceratotherium simum simum) வகையில் இன்று ஏறத்தாழ 14,500 விலங்குகள் உள்ளன. வட வெள்ளை காண்டாமிருகம் (Ceratotherium simum cottoni) மிக இக்கட்டான அளவு அருகிவிட்டது. அந்த இனத்தில் தற்போது (2018) மொத்தம் இரண்டு பெண்கள் மட்டும் தான் உலகில் உயிருடன் இருக்கின்றன. அவற்றில் ஒன்று 2015 ஆம் ஆண்டு நவம்பர் மாதம் நோய் தொற்றின் காரணமாக இறந்துவிட்டது.
வெள்ளை காண்டாமிருகம் பெரிய உடலும் சிறிய கழுத்தும், பெரிய முகமும் பரந்த நெஞ்சுப்பகுதியும் கொண்ட பெரும் விலங்கு. இதன் எடை 3000 கிகி (6000 பவுண்டு) மீறக்கூடியது. 4,500 கிகி (10,000 பவுண்டு) எடையுடைய விலங்கும் வரலாற்றில் பதிவாகி உள்ளது. . முன்னுள்ள கொம்பின் நீளம் ஏறத்தாழ 90 செமீ இருக்கும், ஆனால் 150 செமீ கூட இருக்கக்கூடும். இரண்டாவது கொம்பு பெரும்பாலும் சிறியதாக இருக்கும். இம் மூக்குக்கொம்பனின் உடல் சாம்பல் நிறம் முதல் வெளிறிய பழுப்பு/மஞ்சள் நிறம் வரை வேறுபாடு கொண்டது. உடலில் மயிர் ஏதும் இருப்பதில்லை. வாலிலும், காது மடலின் ஓரத்திலும் முடியிருக்கும். இதன் வாய் அகலமாக இருக்கும். முதுகில் சற்றே திமில் போன்ற உயர்ச்சி இருக்கும்.
மேற்கோள்கள்
பகுப்பு:காண்டாமிருகங்கள்
கிழக்கு கர்பி அங்லோங் மாவட்டம்
கிழக்கு கர்பி அங்லோங் மாவட்டம் (East Karbi Anglong district) அசாம் மாநிலத்தின் கர்பி ஆங்கலாங்கு மாவட்டத்தின் கிழக்குப் பகுதிகளைக் கொண்டு புதிய கிழக்கூ கர்பி அங்லோங் மாவட்டம் நிறுவ 15 ஆகஸ்டு 2015-இல் மாநில முதல்வர் தருண் கோகாய் அறிவித்தார். இம்மாவட்டம் அதிகாரப்பூர்வமாக 10 பிப்ரவரி 2016-இல் துவக்கப்பட்டது. இதன் நிர்வாகத் தலைமையிடம் டிப்பு நகரம் ஆகும். இம்மாவட்டம் கர்பி அங்லோங் தன்னாட்சிப் பிரதேசத்தின் ஒரு அங்கமாகும்.
மொழிகள்
இம்மாவட்டத்தின் பெரும்பான்மையான பழங்குடி மக்கள் கர்பி மொழி பேசுகின்றனர். மேலும் இம்மாவட்டத்தில் அசாமிய மொழி, ஆங்கிலம், இந்தி மொழி, போடோ மொழிகள் பேசப்படுகிறது. இம்மாவட்டத்தில் பெரும்பான்மை கர்பி பழங்குடிகளுடன், போடோ பழங்குடிகளும் வாழ்கின்றனர்.
போக்குவரத்து
இம்மாவட்டத்தில் சாலைப்போக்குவரத்து மட்டுமே உள்ளது. அருகமைந்த தொடருந்து நிலையம் ஹோஜாய் நகரத்தில் உள்ளது. மேலும் மேகாலயா மாநிலத்தின் எல்லைப்புறப் பகுதிகளுக்கு பேருந்து வசதிகள் உள்ளது.
வெளி இணைப்புகள்
பகுப்பு:அசாம் மாவட்டங்கள்
பாலவாக்கம்
பாலவாக்கம் (ஆங்கிலம்:Palavakkam), இந்தியாவின் தமிழ்நாடு மாநிலத்தில் அமைந்துள்ள சென்னை மாவட்டததில் உள்ள சோழிங்கநல்லூர் வட்டத்தில் இருக்கும் வருவாய் கிராமம் ஆகும். தற்போது இப்பகுதி பெருநகர சென்னை மாநகராட்சியுடன் இணைக்கப்பட்டுள்ள்து.
கியூரி
கியூரி (Curie) (குறியீடு Ci) என்பது கதிரியக்கச் சிதைவில் நொடிக்கு எத்தனை சிதைவுகள் ஏற்படுகின்றன என்னும் அளவைக் குறிக்கும் அலகு. இது அனைத்துலக முறை அலகுகள் அல்லாத மெட்ரிக்கு அலகு. இவ்வலகு நோபல் பரிசாளர்கள் மேரி கியூரி, பியர் கியூரி ஆகியோரைப் பெருமைப்படுத்து முகமாக சூட்டப்பட்டது இதனைக் கீழ்க்காணுமாறு வரையறுக்கிறார்கள்:
இவ்வலகின் தொடர்ந்த பயன்பாட்டை இப்பொழுது ஊக்குவிப்பதில்லை
ஒரு கியூரி என்பது ஏறத்தாழ ஒரு கிராம் இரேடியம் ஓரிடத்தான் (ஐசோடோப்பு) 226Ra என்பதின் கதிரியக்கச் செயற்பாடு ஆகும்.
கதிரியக்கச் செயற்பாட்டுக்கு அனைத்துலக முறை அலகுகள் வழி வந்த அலகு பேக்குரெல் (குறியீடு: Bq) ஆகும். ஒரு கியூரி என்பது 37 கிகா பேக்குரெல் ஆகும், அதாவது:
அதே போல ஒரு பேக்குரெல் என்பது,
கதிரியக்கத்தைக் குறிக்கப் பயன்படும் மற்றொரு அலகு மைக்குரோ கியூரி (microcurie):
ஒரு கதிரியக்க மருத்துவமுறை இயந்திரம் ஏறத்தாழ 1000 Ci அளவு கதிரியக்கத்தை சீசியம்-137 அல்லது கோபால்ட்டு-60 போன்ற கதிரியக்க ஓரிடத்தான்களில் இருந்து வெளியிடும். இந்த அளவு கதிரியக்கச் செயற்பாடு ஒருசில மணித்துளிகளிலேயே உடலுக்கு மிகவும் தீங்கு தரும் அளவாகும்.
சராசரியான ஒரு மாந்த உடலில் ஏறத்தாழ 0.1 μCi அளவு இயற்கையான பொட்டாசியம்-40 கதிரியக்கச் செயற்பாடு நிகழும்.
மொத்த அளவு கதிரியக்கத்தைக் குறிக்க கியூரி
கியூரிகள் சில நேரங்களில் ஒரு நொடிக்கு ஏற்படும் கதிரியக்கச் சிதைவுகளைக் குறிப்பதற்கு மாறாக கதிரியக்கப் பொருளின் அளைவைக் குறிக்கப் பயன்படுத்துகின்றனர், எடுத்துக்காட்டாக சீசியம்-137 1 Ci. இப்படிச் சொல்லும் பொழுது 1 Ci கதிரியக்கம் உருவாக்கத் தேவைப்படும் அணுக்களின் எண்ணிக்கையைக் குறிக்கும் கதிரியக்கச் சிதைவு வீதத்தைக் கொன்டு இந்த அணுக்களின் எண்ணைக் கணக்கிடலாம்:
ஆகவே,
இதில் λ என்பது அடுக்கேற்ற முறையில் உள்ள படி அல்லது மேலெண் சிதைவைக் குறிக்கும் (s−1).
துணைநூல்கள்
பகுப்பு:கதிரியக்க அலகுகள்
எங்கேயும் எப்போதும்
எங்கேயும் எப்போதும் (Engaeyum Eppodhum) ஆம் ஆண்டு வெளிவந்த தமிழ்த் திரைப்படமாகும். எம். சரவணன் இயக்கத்தில் வெளிவந்த இத்திரைப்படத்தில் ஜெய், அஞ்சலி, சர்வானந்த், அனன்யா மற்றும் பலர் நடித்துள்ளனர்.
கதை
திருச்சியில் வேலை பார்க்கும் கதிரேசன் (ஜெய்) தன் பகுதியில் வசிக்கும் மணிமேகலை (அஞ்சலி) என்ற பெண்ணை தன் வீட்டு மொட்டை மாடியிலிருந்தே காதலிக்கிறான். சற்றே துடுக்கும், மிடுக்கும் மிகுந்த மணிமேகலையும் கதிரேசனை சில பல அலைக்கழிப்புகளுக்கு உள்ளாக்கி தன் காதலை ஒப்புக்கொள்கிறாள். விழுப்புரம் அருகில் தன் வீட்டில் உள்ளவர்களிடம் மணிமேகலையை அறிமுகப்படுத்த அழைத்துச் செல்கிறான் கதிரேசன்.
இந்த நால்வரும் பயணம் செய்யும் பேருந்துப் பயணமே இத்திரைக்கதை. இந்த இரு பேருந்துகளும் விழுப்புரம் அருகே பயங்கரமாக மோதிக்கொள்ள அவ்விரு பேருந்துகளிலும் பயணம் செய்த பயணிகள் என்ன ஆயினர், கதிரேசன், மணிமேகலை வீடு போய் சேர்ந்தனரா, அமுதாவும் கௌதமும் ஒன்று சேர்ந்தனரா என்பதே திரைப்படத்தின் முடிவு.
வெளியிணைப்புகள்
பகுப்பு:2011 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஜெய் நடித்த திரைப்படங்கள்
த லோன் ரேஞ்சர்
த லோன் ரேஞ்சர் 2013ம் ஆண்டு வெளியான திரைப்படம். 1933ஆம் ஆண்டு வானொலியில் அறிமுகப்படுத்தப்பட்டு வெற்றியடைந்த ஒரு கற்பனைக் கதாபாத்திரம்தான் இந்த ‘தி லோன் ரேஞ்சர்’. இந்த திரைப்படத்தை கோர் வெர்பின்ஸ்கி இயக்க, ஜானி டெப், ஆர்மி ஹாமர், வில்லியம் ஃபிச்னெர், டாம் வில்கின்சன், ரூத் வில்சன், ஹெலினா போஹம் உள்பட்ட பலர் நடித்துள்ளார்கள்.
வெளி இணைப்புகள்
பகுப்பு:2013 ஆங்கிலத் திரைப்படங்கள் பகுப்பு:வால்ட் டிஸ்னி பிக்சர்ஸ் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க நண்பர்கள் பற்றிய திரைப்படங்கள் பகுப்பு:கலிபோர்னியாவில் படமாக்கப்பட்ட திரைப்படங்கள் பகுப்பு:யூட்டாவில் படமாக்கப்பட்ட திரைப்படங்கள்
மூளையழற்சி
இந்தியாவின் பீகார் மாநிலத்தில் மூளை அழற்சி பாதிப்பினால் இந்த (2014) ஆண்டு 124 குழந்தைகள் உயிரிழந்துள்ளனர்.
மேற்கோள்கள்
பகுப்பு:மூளை நோய்கள் பகுப்பு:அழற்சி
சோனிபத்
சொற்பிறப்பு
புராணத்தின் படி, சோனிபத் முன்னர் சோன்பிரஸ்தா என்று அழைக்கப்பட்டுள்ளது, பின்னர் இது ஸ்வரன்பிரஸ்தா (இலக்கியத்தில். 'தங்க நக்ரம்'). பின்னர், ஸ்வரன்பிரஸ்தா என்ற பெயர் ஸ்வர்ன்பத் என்றும் பின்னர் அதன் தற்போதைய வடிவமான சோனிபத் என்றும் மாறியுள்ளது.
பண்டைய வரலாறு
நகரத்தைப் பற்றிய குறிப்பு மகாபாரதத்தில் ஸ்வரன்பிரஸ்தா என்று வருகிறது. அத்தினாபுரம் இராச்சியத்திற்கு பதிலாக துரியோதனனிடமிருந்து சமாதானத்தின் விலை என பாண்டவர்கள் கோரிய ஐந்து நகரங்களில் இதுவும் ஒன்றாகும். மற்ற நான்கு நகரங்கள் பானபிரஸ்தா ( பானிபத் ), பாக்பிரஸ்தா ( பாக்பத் ), தில்பிரஸ்தா ( தில்பத் ) மற்றும் இந்திரப்பிரஸ்தா ( டெல்லி ) ஆகியவைகள் ஆகும்.
புவியியல் மற்றும் இடவியல்
சோனிபத் 28.98°N, 77.02°W  அமைந்துள்ளது.
மக்கள் தொகை
2011 மக்கள் தொகைக் கணக்கெடுப்பின் போது நகர எல்லைக்குள் சோனிபத்தின் மக்கள் தொகை 278,149 பேர்ஆகும். நகரின் அதிகார எல்லைக்கு வெளியே புறநகர்ப் பகுதிகளை உள்ளடக்கிய நகர்ப்புற ஒருங்கிணைப்பு, மொத்த மக்கள் தொகை 289,333 பேர்ஆகும்.
முகலாய கட்டிடக்கலை
நகரின் புறநகரில் ஈரானின் முஷீத்தின் வம்சாவளியாக இருந்த அப்துல்லா நசீர்-உத்-தின் மசூதி உட்பட பல முகலாய கட்டிடங்கள் உள்ளன.
யமுனா நதி
மாவட்டத்தின் முக்கிய நீர் அமைப்பு யமுனா நதி மற்றும் அதிலிருந்து வெளியேறும் பாசன கால்வாய்கள் ஆகும். மாவட்டத்தின் கிராமப்புறப் பகுதியைத் தவிரக் கிழக்குப் பகுதியில் இந்த நதி பாய்கிறது. இது ஹரியானா மற்றும் உத்தரபிரதேச மாநிலங்களுக்கு இடையிலான இயற்கையான எல்லையாகவும் செயல்படுகிறது.
பொருளாதாரம்
இரண்டு எச்.எஸ்.ஐ.ஐ.டி.சி தொழில்துறை தோட்டங்கள் உள்ளன, ஒவ்வொன்றும் சோனபட் நகரம் மற்றும் குண்ட்லியில் உள்ளன. நகரத்தில் சோனேபாட் தொழில்துறை பகுதியின் வளர்ச்சி 1950 களில் அட்லஸ் சைக்கிள் மூலம் தொடங்கியது. அப்போதிருந்து, பல சிறு மற்றும் பெரிய தொழில்கள் இங்கு நிறுவப்பட்டுள்ளன. சோனிபட்டில் நான்கு தொழில்துறை பகுதிகள் உள்ளன (சோனிபட், குண்ட்லி, ராய், பாரி) இதில் ஏராளமான சிறிய மற்றும் நடுத்தர தொழில்கள் உள்ளன. அட்லஸ், இசிஇ அல்லது பிர்லா தொழிற்சாலை, OSRAM இந்தியா (இசிஇ முன்னாள் பகுதியாக, ஆனால் 1998 ஆம் ஆண்டு அக்டோபரில் அது கைப்பற்றியது OSRAM இருந்தன சில பெரிய அளவிலான தொழிற்சாலைகள் (இப்போது அவர்கள் இருந்திருக்கும் மறு அமைந்துள்ள நகரில் இருந்த பெயர்) ராய் / குண்ட்லி / பாரி தொழில்துறை பகுதிகளுக்கு).
வேளாண்மை
வலது|thumb| ஒரு [[வேளாண்மை|விவசாய பகுதி ]] சமீபத்திய தொழில்துறை வளர்ச்சி இருந்தபோதிலும், ஹரியானா முதன்மையாக ஒரு விவசாய மாநிலமாகும். முக்கிய பயிர்கள் கோதுமை, அரிசி, கரும்பு, பருத்தி, எண்ணெய் வித்துக்கள், பருப்பு வகைகள், பார்லி, மக்காச்சோளம், தினை போன்றவை. தற்போது, காதர் பகுதியில் நெல் மற்றும் கரும்பு சாகுபடி மேற்கொள்ளப்பட்டு, எண்ணெய் வித்துக்கள், தோட்டக்கலை தாவரங்கள், காய்கறிகள் மற்றும் பூக்கள் மாவட்டத்தின் மேல்நில சமவெளிகளில் பயிரிடப்படுகின்றன. நீர்ப்பாசனத்தின் முக்கிய ஆதாரங்கள் குழாய் கிணறுகள் மற்றும் கால்வாய்கள். பயிர்களில் இரண்டு முக்கிய வகைகள் உள்ளன: ரபி மற்றும் காரீஃப். ஹரியானாவின் முக்கிய சம்பா பயிர்கள் அரிசி, சோளாம், கம்பு, மக்காச்சோளம், பருத்தி, சணல், கரும்பு, குழந்தை சோளம், இனிப்பு சோளம், எள் மற்றும் நிலக்கடலை போன்றவை. இந்த பயிர்களுக்கு ஏப்ரல் மற்றும் மே மாதங்களில் நிலம் தயாரிக்கப்பட்டு, ஜூன் மாதத்தில் மழை தொடங்கும் போது விதைகள் விதைக்கப்படுகின்றன. பயிர்கள் நவம்பர் தொடக்கத்தில் அறுவடைக்கு தயாராக உள்ளன. கோதுமை, புகையிலை, பருப்பு வகைகள், ஆளி விதை, ராப்சீட் மற்றும் கடுகு ஆகியவை முக்கிய குறுவை பயிர்கள் ஆகும். அக்டோபர் இறுதியில் அல்லது நவம்பர் தொடக்கத்தில் நிலம் தயாரிக்கப்பட்டு, மார்ச் மாதத்திற்குள் பயிர்கள் அறுவடை செய்யப்படுகின்றன. பால் பண்ணை கிராமப்புற பொருளாதாரத்தின் ஒரு முக்கிய பகுதியாகும். கால்நடை வளர்ப்பு பன்முகப்படுத்தப்பட்ட விவசாயத்தின் ஒருங்கிணைந்த அங்கமாக எடுத்துக் கொள்ளப்பட்டுள்ளது.
புற இணைப்புகள்
பகுப்பு:அரியானா மாநிலத்திலுள்ள ஊர்களும் நகரங்களும் பகுப்பு:சோனிபத் மாவட்டம்
சாலியமங்கலம் ஊராட்சி
சாலியமங்கலம் ஊராட்சி (Saliyamangalam Gram Panchayat), தமிழ்நாட்டின் தஞ்சாவூர் மாவட்டத்தில் உள்ள அம்மாபேட்டை வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4657 ஆகும். இவர்களில் பெண்கள் 2372 பேரும் ஆண்கள் 2285 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
இஜி டொயோடா
இஜி டொயோடா  (Eiji Toyoda) ஜப்பானைச் சேர்ந்த தொழிலதிபர். இவர் 12 -ம் தியதி செப்டம்பர் மாதம் 1913 ஆம் ஆண்டு பிறந்தவர். இவர் டொயோட்டா வாகனத் தொழிற்சாலையின் தலைவர் ஆவார்.
வாழ்க்கை
டொயோடா 1933 முதல் 1936 வரை டோக்கியோ இம்பீரியல் பல்கலைக்கழகத்தில் பொறியியல் பிரிவில் இயந்திரவியல் பட்டம் பெற்றவர். அப்போது அவரது ஒன்றுவிட்ட சகோதரர் கிச்சிரோ வாகனத் தொழிற்சாலையைத் மத்திய ஜப்பானின் நாகோயோ நகரத்தில் தொடங்கினார். இஜி டொயோடா இந்தத் தொழிற்சாலையில் அவரது சகோதரருடன் இணைந்து கொண்டார். 1938-ல் கிச்சிரோ டொயோடா -வை நாகோயோ நகரிலிருந்து 32 கிலோமீட்டர் கிழக்கே தனியாக தொழிற்சாலையைக் கட்டச் சொன்னார். இதுவே டொயோட்டா வாகனத் தொழிற்சாலை ஆகும்.
மரணம்
17 செப்டம்பர் 2013 அன்று தனது 100வது பிறந்தநாள் முடிந்து 5 நாட்கள் கடந்தபின் இருதய நோயால் ஜப்பானின் டொயோட்டா நகரத்தில் காலமானார். மரணமடையும்போது அவர் டொயோட்டா பணியாளர்களுக்காக 1938 இல் தொடங்கப்பட்ட டொயோட்டா மெமோரியல் மருத்துவமனையில் சிகிச்சை பெற்றுவந்தார்.
மேற்கோள்கள்
பகுப்பு:சப்பானிய நபர்கள் பகுப்பு:1913 பிறப்புகள் பகுப்பு:2013 இறப்புகள் பகுப்பு:1911 பிறப்புகள்
2019-20 சீனாவில் கொரோனாவைரசுத் தொற்று
2020 சீனாவில் கொரோனாவைரசுத் தொற்று (2020 coronavirus pandemic in China) என்பது 2019-20 ஆம் ஆண்டில் சீன நாட்டில் கொரோனாவைரசால் ஏற்பட்டு வரும் பாதிப்புகளை குறிப்பதாகும். இந்த வைரசானது முதன்முதலில், சீனாவின், ஊபேய் மாகாணத்தின் தலைநகரான ஊகானில் மர்மமாக, சந்தேகத்திற்கிடமான நிமோனியாவால் பாதிக்கப்பட்ட நபர்களை மட்டுமே இந்த வைரசு தாக்கியதாக குறிப்பிடப்பட்டது.
ஆரம்ப நிலை
முதல் கொரோனாவைரசு பாதிப்பு, சீனாவில் ஊகான் நகரில் திசம்பர் 8 ஆம் தேதி கண்டறியப்பட்டது. ஆனால் சனவரி 14 ஆம் தேதி வரை சீன அரசு எந்த ஒரு நடவடிக்கையும் எடுக்கப்படவில்லை. ஆரம்ப காலங்களில் சீனா இதனை பெரிதாக எடுத்து கொள்ளவில்லை. கொரோனாவைரசை முதலில் மருத்துவர்கள் இது ஒரு வைரஸ் நிமோனியா என்று நினைத்தார்கள் சாதாரண மருந்துகளால் குணப்படுத்த முயன்றார்கள். பின்னர், 2019 திசம்பரில், இது சீனாவின் பிரதான நிலப்பகுதியிலிருந்து கொரியா மற்றும் தாய்லாந்து வரை பரவியது. 2020 நவம்பர் 23 தரவுகளின்படி, சீனாவின் அனைத்து மாகாணங்கள் உட்பட உலகளாவிய அளவில் 86,400 தொற்றுகள் உறுதிப்படுத்தப்பட்டன. கொரோனாவைரசின் தொற்றால் முதலில் உறுதிப்படுத்தப்பட்ட இறப்பு 2020 சனவரி 9 அன்று பதிவானது, அன்றுமுதல் 2020 பெப்ரவரி 15 வரை, 1,526 இறப்புகள் உறுதி செய்யப்பட்டுள்ளன. இதனை விட அதிக எண்ணிக்கையிலான மக்கள் பாதிக்கப்பட்டிருக்கலாம்; அவை கண்டறியப்படவில்லை என்று ஆய்வுகள் மதிப்பிடுகின்றன. நோய்த்தொற்று ஏற்பட்டதாக உறுதிசெய்யப்பட்ட முதல் 41 பேரில், மூன்றில் இருவருக்கு ஊகான் கடலுணவுச் சந்தையுடனான நேரடித் தொடர்பு கண்டறியப்பட்டது. இச்சந்தையில் உயிருள்ள விலங்குகளும் விற்பனை செய்யப்பட்டு வந்தன.
ஊரடங்கு உத்தரவு
இந்த வைரசின் பரவும் வீரியத்தை உணர்ந்த சீன அரசு சனவரி மாதம், ஊகான் நகருக்கு ஊரடங்கு அமல்படுத்தியது. வைரசு பரவும் வேகத்தை கட்டுப்படுத்தும் விதமாக அந்நகரம் முழுவதும் சீல் வைக்கப்பட்டு சுமார் 1 கோடியே 10 லட்சம் மக்கள் தனிமைப்படுத்தப்பட்டனர். பிற மாகாணங்களில் இருந்து ஊகான் நகர் உள்ளிட்ட ஊபேய் மாகாணத்தின் அனைத்து நகரங்களுக்கும் அனைத்து போக்குவரத்து சேவைகளும் நிறுத்தப்பட்டது. மக்கள் வீடுகளை விட்டு வெளியே வரவும் கடுமையான கட்டுப்பாடுகள் விதிக்கப்பட்டது.
புள்ளிவிவரம்
<templatestyles src="Graph:Chart/styles.css"> { "version":2, "height":300, "width":1200, "legends":[ {			"title":"", "properties":{"title":{"fill":{"value":"#54595d"}},"labels":{"fill":{"value":"#54595d"}}}, "stroke":"color", "fill":"color" }	],	"scales":[ {			"type":"ordinal","name":"x","zero":false,"domain":{"data":"chart","field":"x"},"padding":0.2,"range":"width","nice":true },{			"clamp":true,"type":"linear","name":"y","domain":{"data":"chart","field":"y"},"domainMin":0,"zero":true,"range":"height","nice":true },{			"domain":{"data":"chart","field":"series"},"type":"ordinal","name":"color","range":["#a50026"] }	],
<templatestyles src="Graph:Chart/styles.css"> { "version":2, "height":400, "width":1200, "legends":[ {			"properties":{"title":{"fill":{"value":"#54595d"}},"labels":{"fill":{"value":"#54595d"}}}, "stroke":"color", "title":"", "fill":"color" }	],	"scales":[ {			"type":"ordinal", "name":"x", "zero":false, "domain":{"data":"chart","field":"x"}, "padding":0.2, "range":"width", "nice":true },{			"clamp":true, "type":"linear", "name":"y", "domain":{"data":"chart","field":"y"}, "domainMin":0,"zero":true,"range":"height","nice":true },{			"domain":{"data":"chart","field":"series"}, "type":"ordinal", "name":"color", "range":["#f46d43"] }	],
மேற்கோள்கள்
பகுப்பு:2019 நிகழ்வுகள் பகுப்பு:2020 நிகழ்வுகள் பகுப்பு:சீனாவில் உடல்நலம் பகுப்பு:நாடு வாரியாக 2019–20 கொரோனாவைரசுத் தொற்று
இந்தோனேசிய உலக ஆவண அருங்காட்சியகம்
இந்தோனேசிய உலக ஆவண அருங்காட்சியகம் (Indonesia World Records Museum) அல்லது MURI என்பது இந்தோனேசியாவின் மத்திய ஜாவாவில் செமராங் என்னுமிடத்தில் அமைந்துள்ள இந்தோனேசிய ஆவணங்களின் தொகுப்புகளைக் கொண்ட ஒரு வங்கி அருங்காட்சியகம் ஆகும். இந்த அருங்காட்சியகம் 27 சனவரி 1990 ஆம் நாளன்று ஜெயா சுப்ராணா என்பவரால் அமைக்கப்பட்டது. சூலை 2005 வரை இந்த அருங்காட்சியகத்தில் 1200 ஆவணங்கள் உள்ளன.
அமைவிடம்
இந்தோனேசியாவில் வசிக்கின்ற பெரும்பாலான அனைத்து எல்லா மக்களுக்கும் “முரி” (“MURI”) என்ற சொல் தெரிந்திருக்கும். சுருக்கமாகக் கூறின், இது இந்தோனேசிய உலக ஆவண அருங்காட்சியகத்தின் பெயராக அமைந்துள்ளது. பெயரில் குறிப்பிட்டுள்ளதைப் போல, இந்த அருங்காட்சியகம் தேசிய மற்றும் உலகளவிலான ஆவணப் பதிவுகளை தன்னகத்தே கொண்டுள்ளது. அது அவற்றை பல்வேறு பிரிவுகளில் சேமித்து வைத்துள்ளது. விடுமுறை நாட்களில் அந்த பதிவுகள் தொடர்பான தகவல்களைக் கண்டுபிடிப்பது சற்றே வேடிக்கையாக இருக்கும். இந்த அருங்காட்சியகம் அமைந்துள்ள இடத்தைத் தெரிந்துகொள்வது மிகவும் அவசியமாகும். இந்தோனேசிய உலக ஆவண அருங்காட்சியகம் ஸ்ரோண்டோல் குலோன் கிராமத்தில் உள்ளது. அந்தக் கிராமமானது பன்யுமனிக் துணை மாவட்டத்திற்கு சொந்தமான கிராமமாகும். அருங்காட்சியகம் வசிக்கும் பெரிண்டிஸ் கெமர்டேகான் தெருவுக்குச் சென்றுதான் சுற்றுலாப் பயணிகள் இந்த அருங்காட்சியகத்தை அடைய முடியும். ஏனென்றால முரி என்ற அதே பெயரில் மற்றொரு இடம் இந்தோனேசியாவில் உள்ளது. அந்த மற்றொரு முரி ஜகார்த்தா நகரத்தில் உள்ளது.
செயல்பாடு
இந்தோனேசிய உலக ஆவண அருங்காட்சியகம் 1990 ஆம் ஆண்டு முதல் செயல்பட்டு வருகிறது. மேலும் இந்த அருங்காட்சியகத்தில் ஆயிரத்துக்கும் மேற்பட்ட பதிவுகளை சேமித்து வைக்கப்பட்டுள்ளன. நாள் ஆக ஆக, பதிவுகளின் எண்ணிக்கை காலப்போக்கில் அதிகரித்துக்கொண்டே இருக்கிறது. சதுரத்திற்கு மொத்தம் 600 மீட்டர் பரப்பளவைக் கொண்டு இந்த அருங்காட்சியக வளாகம் அமைந்துள்ளது. இது ஒரு சுத்தமான சுற்றுச்சூழலுடன் அமைந்து காணப்படுகிறது. நிர்வாகத்தினர் அதனைச் சிறப்பாகச் செய்து வருகின்றனர். இங்கு உள்ள ஆவணப் பதிவுகள் அனைத்தும் வெளியில் தெரியும் அளவில் அமைக்கப்பட்டுள்ள காட்சி சாளரத்திற்குள் பாதுகாப்பாகவும் சுத்தமாகவும் காட்சிக்கு வைக்கப்பட்டுள்ளன. வசதிகளைப் பொறுத்தவரை, இந்த கட்டிடத்தில் கழிப்பறைகள் உள்ளன. மேலும் பிற பொதுவான அருங்காட்சியகங்களைக் காணப்படுவது போல ஓய்வெடுக்கும் இடம் உள்ளது. சுற்றுலாப் பயணிகள் உள்ளே புகைப்படங்களை எடுக்க அனுமதி வழங்கப்படுகிறது. இருந்தாலும் இந்த அருங்காட்சியகத்தின் வளாகத்திற்குள் அதிக ஒலி எழுப்புதல் கூடாது. அதுபோலவே அருங்காட்சியகத்தைப் பார்வையிட வருகின்ற பிற பார்வையாளர்களைத் தொந்தரவு செய்ய அவர்களுக்கு அனுமதி இல்லை.
இந்த அருங்காட்சியகத்தைப் பார்வையிட வருவோர் அருங்காட்சியகத்தைப் பற்றி ஆராய்வதற்கு முன்பாக, முதலில் வரலாற்றைப் பற்றித் தெரிந்துகொள்வது மிகவும் அவசியமாகவும். அவ்வாறு அறிந்துகொள்ளவும் பரிந்துரைக்கப்படுகிறது. சுற்றுலாப் பயணிகள் தமக்குத் தேவைப்படுகின்ற அருங்காட்சியகம் தொடர்பான தகவல்களை அருங்காட்சியகக் காப்பாளர் அல்லது உள்ளூர் வழிகாட்டியிடமிருந்து எளிதாகப் பெற்றுக் கொடள்ளலாம். நம்பகமான தகவல் அறிந்தவர்களின் கூற்றுப்படி, இந்த அருங்காட்சியகத்தை ஜெயா சுப்ராணா என்பவர் கட்டியுள்ளார் என்பதை அறியமுடிகிறது. ஆரம்பத்தில் இந்த அருங்காட்சியகத்தின் பெயர் ரெகார் இந்தோனேசிய அருங்காட்சியகம் அல்லது முரி என்ற பெயரில் அழைக்கப்பட்டது. ஆனால் இந்த அருங்காட்சியகம் 2005 ஆம் ஆண்டு முதல் ரெகோர்-டுனியா இந்தோனேசியா அருங்காட்சியகம் என்று பெயர் மாற்றம் பெற்றது. ஏனென்றால், நாளடைவில் இந்த அருங்காட்சியகம் மற்ற நாடுகளிலிருந்தும் ஆவணப் பதிவுகளை சேகரிக்கத் தொடங்கியது. அதன் காரணமாக இந்தோனேசிய உலக ஆவண அருங்காட்சியகம் (ரெகோர்-டுனியா இந்தோனேசியா அருங்காட்சியகம்) என்றழைக்கப்பட ஆரம்பித்தது. இதன் நோக்கம் கின்னஸ் உலக ஆவணப்பதிவிற்கு நிகரானதாக அமைந்துள்ளது.
லகாட்
லகாட் (Lahat, சீனம்: 拉哈特), மலேசியா, பேராக், கிந்தா மாவட்டத்தில் உள்ள ஒரு சிறிய நகரம். இதற்கு அருகாமையில் ஈப்போ மாநகரம், பத்து காஜா, மெங்லெம்பூ, பூசிங், பாப்பான், புக்கிட் மேரா போன்ற இடங்கள் உள்ளன. லகாட், ஈப்போ மாநகரத்தில் இருந்து 8 கி.மீ. தொலைவில் இருக்கிறது. இந்த நகரம் ஈப்போ மாநகர நகராண்மை எல்லைக்குள் இருக்கிறது.
சித்தியாவான், லூமுட் போன்ற நகரங்களை ஈப்போவுடன் இணைக்கும் நெடுஞ்சாலை, லகாட் நகரத்தில் இருந்து மிக அருகாமையில் இருக்கிறது. இங்கே இரு சாலைகள் மட்டுமே உள்ளன.
1900களில் ஈய உற்பத்தியில் இந்த நகரம் பிரசித்தி பெற்று விளங்கியது. இந்தியர்களின் எண்ணிக்கை மிகவும் குறைவு. ஆனால், சீக்கியர்கள் கணிசமான எண்ணிக்கையில் உள்ளனர். அவர்கள், இங்குள்ள ஈயச் சுரங்கங்களில் முன்பு வேலை செய்தனர்.
பொது
லகாட் நகரத்திற்கு அருகில் நான்கு ரப்பர் தோட்டங்கள் உள்ளன. 10 கி.மீ. தொலைவில் பிஞ்சி தோட்டம், 13 கி.மீ. தொலைவில் டூசுன் பெர்த்தாம் தோட்டம், 14 கி.மீ. தொலைவில் மெராந்தி லாப்பான் தோட்டம், 17 கி.மீ. தொலவில் பத்து டுவா தோட்டம் ஆகிய தோட்டங்கள் உள்ளன. இங்கு முன்பு நிறைய இந்தியர்கள் வாழ்ந்தனர்.
ஆனால், ஈப்போ மாநகரம் துரிதமான வளர்ச்சி அடைந்ததால், இந்தத் தோட்டங்களில் வாழ்ந்த இந்தியர்கள் வேறு இடங்களுக்கு மாறிச் சென்று விட்டனர். அத்தோட்டங்களில் வங்காளதேசம், இந்தோனேசியாவைச் சேர்ந்த வெளிநாட்டவர்கள் வேலை செய்கின்றனர்.
மேற்கோள்கள்
பகுப்பு:மலேசிய நகரங்கள் பகுப்பு:பேராக்
ஐக்கிய நாடுகள் சபை உறுப்பு நாடுகள்
தற்பொழுது ஐக்கிய நாடுகள் அவையில் 193
சீனாவின் இடம்
தலைமைக் கட்டுரை: சீனாவும், ஐக்கிய நாடுகளும்
சீனக் குடியரசு, 1945 ல், ஐநாவை ஆரம்பித்து வைத்த 5 நாடுகளுள் ஒன்றாகும். எனினும், 1971 ஆம் ஆண்டு அக்டோபரில், பிரகடனம் 2758 பொதுச் சபையில் நிறைவேற்றப்பட்டு, சீனக் குடியரசு, ஐநாவின் சகல உறுப்பு நிறுவனங்களிலிருந்தும் வெளியேற்றப்பட்டதுடன், பாதுகாப்புச் சபையில் சீனாவுக்குரிய இடம் மக்கள் சீனக் குடியரசினால் நிரப்பப்பட்டது. இது, மக்கள் சீனக் குடியரசு மட்டுமே, "ஐக்கிய நாடுகளுக்கு, சீனாவின் ஒரே சட்டபூர்வமான பிரதிநிதி" என்றும் பிரகடனப்படுத்தியது மூலம், சீனக்குடியரசு ஒரு renegade என்று முத்திரை குத்தியது. ஐநாவில் மீண்டும் இணைவதற்கான சீனக் குடியரசின் முயற்சிகளெதுவும், குழு நிலையைத் தாண்டவில்லை.
அவதானி நாடுகள்
மேலே குறிப்பிடப்பட்ட உறுப்பு நாடுகளுக்கு மேலதிகமாக, ஒரு உறுப்பினரல்லாத, அவதானி நாடு ஒன்றும் உள்ளது. இந்நாடு வத்திக்கான் நகர நாடு ஆகும். இது நிரந்தரமான, அவதானிப்புத் தூதுக்குழுவொன்றை ஐநா தலைமையகத்தில் வைத்துள்ளது. சில அனைத்துலக நிறுவனங்களும் இவ்வாறான அவதானிகள் நிலையில் உள்ளன. இவற்றின் பட்டியலுக்கு ஐநா பொதுச்சபையைப் பார்க்கவும்.
ஆதாரம்
பகுப்பு:நாடுகள் தொடர்பான பட்டியல்கள் * பகுப்பு:ஐக்கிய நாடுகள் சபையின் உறுப்பு நாடுகள்
லஞ்சமேடு வீரமாகாளியம்மன் கோயில்
லஞ்சமேடு வீரமாகாளியம்மன் கோயில் தமிழ்நாட்டில் புதுக்கோட்டை மாவட்டம், லஞ்சமேடு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் கிராம முறைப்படி ஒருகாலப் பூசை நடக்கின்றது. ஆடி மாதம் முக்கிய திருவிழாவாக நடைபெறுகிறது.
சாம்சங் கேலக்ஸி எஸ்4 மினி
சாம்சங் கேலக்ஸி S4 மினி கொரிய உற்பத்தியாளர் சாம்சங் எலக்ட்ரானிக்ஸ் மூலம் உருவாக்கப்பட்ட ஒரு அண்ட்ராய்டு ஸ்மார்ட்போன் ஆகும். மே 31, 2013 அன்று அறிவிக்கப்பட்டு, ஜூலை 2013 இல் வெளியிடப்பட்டது. இது கேலக்ஸி S4 ஸ்மார்ட்போனின் நடுரகமும் கேலக்ஸி எஸ் III மினியின் ஒரு வாரிசும் ஆகும். கேலக்ஸி S4, மினி ஸ்மார்ட்போன், வெள்ளை பாரஸ்ட் மற்றும் பிளாக் மிஸ்ட் நிறங்களில் வழங்கப்படுகின்றன.
குறிப்புகள்
சாம்சங் கேலக்ஸி S4 மினியில் பிக்சல் அடர்த்தி 256ppi, ஒரு 4.3 அங்குல qHD (540 X 960 பிக்சல்) சூப்பர் AMOLED காட்சி கொண்டுள்ளன. 1.5GB ராம், 1.7GHz dual-core செயலி மூலம் இயங்குகிறது. இதன் இன்டெர்னல் மெமரி 8GB. மேலும் ஒரு microSD அட்டை உதவியுடன் 64GB வரை விரிவடையத்தக்கது. தொலைபேசி மேல் சாம்சங் TouchWiz Natural UX அடுக்கு ஆண்ட்ராய்டு 4.2.2 (ஜெல்லி பீன்) இயங்குதளம் மூலம் இயங்குகிறது.
கேலக்ஸி S4 மினியில் 8 மெகாபிக்சல் பின்பகுதி கேமரா மற்றும் 1.9 மெகாபிக்சல் HD முன்பகுதி கேமரா உள்ளது. மேலும், தொலைபேசி கேமரா ஒலி & ஷாட் போன்ற கூடுதல் அம்சங்களை ஆதரிக்கின்றது. இது தவிர, சாம்சங் கேலக்ஸி S4, மினி மூலம் க்ளிக் படங்களை தானாக பயனர் காலவரிசை, பூகோள குறியிடுதல் தகவல் அல்லது ஒரு புகைப்பட ஆல்பத்தை உருவாக்க ஒரு குறிப்பிட்ட நிகழ்வை படி கூடிதலாக சேமிக்கப்படும். S4 மினி ஒரு 1,900 mAh பேட்டரி மூலம் இயக்கப்படுகிறது. கேலக்ஸி S4 மினி ஸ்மார்ட்போன் வெள்ளை பாரஸ்ட் மற்றும் பிளாக் மிஸ்ட் வண்ணங்களில் வழங்கப்படுகின்றன.
வெளி இணைப்புகள்
பகுப்பு:நகர்பேசிகள்
பிரான்சிஸ் லாரன்ஸ்
பிரான்சிஸ் லாரன்ஸ் (Francis Lawrence) (பிறப்பு: மார்ச் 26, 1971 ) இவர் ஒரு அமெரிக்க நாட்டு திரைப்பட இயக்குனர் மற்றும் தயாரிப்பாளர் ஆவார். இவர் த ஹங்கர் கேம்ஸ் கட்சிங் பயர், த ஹங்கர் கேம்ஸ்: பார்ட் 1 போன்ற திரைப்படங்களை இயக்கியுள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:1971 பிறப்புகள் பகுப்பு:திரைப்படத் தயாரிப்பாளர்கள் பகுப்பு:அமெரிக்கத் திரைப்பட இயக்குநர்கள் பகுப்பு:கிராமி விருது வென்றவர்கள்
காக்கனம்பாளையம் ஊராட்சி
காக்கனம்பாளையம் ஊராட்சி (Kakanampalayam Gram Panchayat), தமிழ்நாட்டின் திருப்பத்தூர் மாவட்டத்தில் உள்ள திருப்பத்தூர் வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4478 ஆகும். இவர்களில் பெண்கள் 2167 பேரும் ஆண்கள் 2311 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டுவைட் ஹவர்ட்
டுவைட் டேவிட் ஹவர்ட் (ஆங்கிலம்:Dwight David Howard, பிறப்பு - டிசம்பர் 8, 1985) அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் ஒர்லான்டோ மேஜிக் என்ற அணியில் விளையாடுகிறார்.
பகுப்பு:கூடைப்பந்து விளையாட்டு வீரர்கள் பகுப்பு:ஆபிரிக்க அமெரிக்க விளையாட்டு வீரர்கள் பகுப்பு:1985 பகுப்பு:1985 பிறப்புகள் பகுப்பு:வாழும் நபர்கள் பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
போலென்ஸ்கி மதிப்பு
=போலென்ஸ்கி மதிப்பு=
போலென்ஸ்கி மதிப்பு (போலென்ஸ்கி எண்)
போலென்ஸ்கி மதிப்பு (போலென்ஸ்கி எண் என்றும் அழைக்கப்படுகிறது) என்பது கொழுப்பை பரிசோதிக்கும் போது தீர்மானிக்கப்படும் ஒரு மதிப்பு ஆகும். போலென்ஸ்கி மதிப்பு என்பது கொழுப்பை சவர்க்காரமாக்கல்(saponification) மூலம் ஆவியாகக்கூடிய கொழுப்பு அமிலத்தை எவ்வளவு பிரித்தெடுக்க முடியும் என்பதற்கான ஒரு குறிகாட்டி ஆகும். இது கொடுக்கப்பட்ட 5 கிராம் சவர்க்காரமாக்கப்பட்ட கொழுப்பை வாலைவடித்தல் மற்றும் வடிகட்டுதல் மூலமாக கிடைக்கும் நீரில்-கரையா மற்றும் ஆவியாகக்கூடிய கொழுப்பு அமிலத்தை நடுநிலையாக்கத் தேவையான 0.1 ஹைட்ராக்சைடின் நேர்கரைசலின்(0.1 normal hydroxide solution) மில்லிலிட்டரின் எண்ணிக்கைக்கு சமமாகும். (அத்தகைய தரம்பார்த்தலில் அல்லது டைட்டரேஷனில் (titration) பயன்படுத்தப்படும் ஹைட்ராக்சைடை, சோடியம் ஹைட்ராக்சைடு, பொட்டாசியம் ஹைட்ராக்சைடு அல்லது பேரியம் ஹைட்ராக்சைடு ஆகியவற்றிலிருந்து பெறப்படுகிறது.)[1]
இம்மதிப்பு, அதை உருவாக்கிய வேதியியலாளர் எட்வார்ட் போலென்ஸ்கி என்ற பெயரில் அழைக்கப்படுகிறது.[2] ரெய்கெர்ட் மதிப்பு மற்றும் கிர்சினரின் மதிப்பு ஆகியவை ஒரேமாதிரி சோதனைகளின் அடிப்படையில் தொடர்புடைய எண்கள் ஆகும்.
மேற்கோள்கள்
http://www2.merriam-webster.com/cgi-bin/mwmednlm?book=Medical&va=polenske+value https://en.wikipedia.org/wiki/Food_and_Agriculture_Organization
பகுப்பு: கரூர் மாவட்ட ஆசிரியர்கள் தொடங்கிய கட்டுரைகள்
கரைசேர் தீவு
கரைசேர் தீவு ( Landfall Island ) என்பது இந்தியாவின் ஒன்றியப் பகுதியான  அந்தமான் நிக்கோபர் தீவுகளுக்கு வெகு வடக்கில் உள்ள ஒரு தீவு ஆகும். இத்தீவு மியான்மருக்கு தெற்கே அமைந்த கோக்கோ தீவுகளுக்கு தெற்கே 57 கிலோ மீட்ட தொலைவில் உள்ளது. இத்தீவு அகா சரி பழங்குடிகளின் தாயகமாக உள்ளது. தலைநகரான போர்ட் பிளேரை இணைக்கும் படகு வசதி உள்ளது. இத்தீவு போர்ட்பிளேயருக்கு வடக்கே 228 கிலோ மீட்டர் தொலைவில் உள்ளது.
மேற்கோள்கள்
பகுப்பு:அந்தமான் நிக்கோபார் தீவுகளின் தீவுகள்
பெண்ணிய நன்னெறி
பெண்ணிய நன்னெறி (Feminist ethics) என்பது நன்னெறிக்கான அனுகுமுறையாகும்.
கருத்து
பெண்ணிய தத்துவவாதிகள், பாரம்பரிய நெறிமுறைகளை பெண்களின் கண்ணோட்டங்களை சிறிதும் பொருட்படுத்தாமல் ஆண்களின் கண்ணோட்டத்தில் கவனம் செலுத்துவதாக விமர்சிக்கின்றனர். அக்கறை மற்றும் தனிப்பட்ட வாழ்க்கை மற்றும் குடும்ப பொறுப்புகளின் தார்மீக பிரச்சினைகள் பாரம்பரியமாக அற்பமான விடயங்களாக கருதப்பட்டன. பொதுவாக, ஆண்களுடன் ஒப்பிடும்போது பெண்கள் ஒழுக்க ரீதியாக முதிர்ச்சியற்றவர்களாகவும் ஆழமற்றவர்களாகவும் சித்தரிக்கப்படுகிறார்கள். பாரம்பரிய நன்னெறிகளுடன் ஆண்பால் தனிக்கூறுப் பண்புகளைப் பாராட்டுகிறது", சுதந்திரம், சுயாட்சி, அறிவாளி,தைரியம், மரபு, ஆதிக்கம், கலாச்சாரம், தததுவம் கடந்த நிலை, போர், மற்றும் மரணம்" போன்ற பண்பாட்டு பண்புக்கூறுகள் ஆகிய இதில் அடங்கும் ஆனால் பெண்பால் பண்பாட்டு கூறுகளை சற்று குறைவானதாகவே பார்க்கப்படுகிறது "கூட்டுச் சார்பு, சமூகம், இணைப்பு, பகிர்வு, உணர்ச்சி, உடல், நம்பிக்கை, படிநிலை இல்லாமை, இயல்பு, ஆழ்நிலை, செயல்முறை, மகிழ்ச்சி, அமைதி மற்றும் வாழ்க்கை ஆகிய கூறுகள் ஆண்களோடு ஒப்பிடுகையில் குறைந்ததாகவே பார்க்கப்படுகிறது "
வரலாற்று பின்னணி
1792 இல் வெளியிடப்பட்ட மேரி உல்சுடன் கிராஃப்ட் ' பெண்களின் உரிமைக்கான கொள்கை நிர்ணயம் இலிருந்து பெண்ணிய நெறிமுறைகள் உருவாக்கப்பட்டன. அறிவொளியின் புதிய யோசனைகளுடன், தனிப்பட்ட பெண்ணியவாதிகள் முன்பு இருந்ததை விட அதிகமாக பயணிக்க முடிந்தது, கருத்து பரிமாற்றத்திற்கும் பெண்களின் உரிமைகளின் முன்னேற்றத்திற்கும் அதிக வாய்ப்புகளை இது உருவாக்குகிறது. புனைவியம் போன்ற புதிய சமூக இயக்கங்களுடன், மனித திறன் மற்றும் விதி குறித்து நம்பிக்கையான கண்ணோட்டத்தை உருவாக்கியது. இந்த நம்பிக்கை ஜான் ஸ்டூவர்ட் மில்லின் பெண்களின் கட்டுப்பாடு (1869) எனும் கட்டுரையில் பிரதிபலித்தது. நன்னெறிக்கான பெண்ணிய அணுகுமுறைகள், இந்த காலகட்டத்தில் கேத்தரின் பீச்சர், சார்லோட் பெர்கின்ஸ் கில்மேன், லுக்ரிடியா மோட் மற்றும் எலிசபெத் கேடி ஸ்டாண்டன் போன்ற குறிப்பிடத்தக்க நபர்களால் அறத்தின் பாலின இயல்புக்கு முக்கியத்துவம் அளித்து, குறிப்பாக இது 'பெண்களின் அறநெறி'யுடன் தொடர்புடையது.
சார்லோட் பெர்கின்ஸ் கில்மேன்
அமெரிக்க எழுத்தாளரும் சமூகவியலாளருமான, சார்லோட் பெர்கின்ஸ் கில்மேன் "ஹெர்லாண்ட்" என்பதனை கற்பனையாக உருவாக்கினார். இந்த ஆண் இல்லாத சமூகத்தில், பெண்கள் தங்கள் மகள்களை கன்னிப் பிறப்பு மூலம் உருவாக்கி, உயர்ந்த அறத்துடன் வாழ்கின்றனர். இந்த பெண்களை மையமாகக் கொண்ட சமூகம் உழைப்பு மற்றும் தாய்மை இரண்டையும் மதிக்கிறது, அதே நேரத்தில் வாழ்க்கைக்கு தனிப்பட்ட போட்டி அணுகுமுறைகளை ஊக்கப்படுத்தியது. அத்தகைய சூழ்நிலையில் பெண்கள் ஒருவருக்கொருவர் ஆதிக்கம் செலுத்த வேண்டிய அவசியமில்லை என்பதால் ஒத்துழைப்புடன் தொடர்பு கொள்ளலாம் என்று கில்மேன் நினைத்தார். ஹெர்லேண்ட் சிறந்த "பெண்பால்" நல்லொழுக்கங்களையும் சிறந்த "ஆண்பால்" நல்லொழுக்கங்களையும் ஒன்றிணைத்து மனித நல்லொழுக்கத்துடன் இணைந்து விரிவுபடுத்துகிறது. எவ்வாறாயினும், பொருளாதார ஆதரவிற்காக பெண்கள் ஆண்களைச் சார்ந்து இருக்கும் வரை, பெண்கள் தங்கள் பணிவுக்காகவும் ஆண்கள் ஆணவத்திற்காகவும் அறியப்படுவார்கள். உண்மையிலேயே மனித தார்மீக நல்லொழுக்கத்தை வளர்ப்பதற்கு முன் பெண்கள் பொருளாதாரத்தில் ஆண்களுக்கு நிகராக இருக்க வேண்டும், இது சுயமரியாதை என்று நாம் அழைக்கும் பெருமை மற்றும் பணிவின் சரியான கலவையாகும்.
பெண்ணிய பராமரிப்பு நெறிமுறைகள்
20 ஆம் நூற்றாண்டில் பெண்ணிய நெறிமுறையாளர்கள் நன்னெறிக்கான பெண்ணிய அணுகுமுறைகளை உருவாக்கினர். பெண்ணியக் கவனிப்பை மையமாகக் கொண்ட நெறிமுறையாளர்கள் ஆணாதிக்க சமூகங்களின் போக்குகளை பெண்களின் அன்பு, சிந்தனை, வேலை மற்றும் எழுத்தின் மதிப்புகள் மற்றும் நன்மைகளைப் பாராட்டாமல், பெண்களை அடிபணிந்தவர்களாக பார்க்க முனைகிறார்கள் என்று குற்றம் சாட்டியது.
சான்றுகள்
பகுப்பு:பெண்களின் உரிமைகள் பகுப்பு:உரிமைகள் பகுப்பு:பின் நவீனத்துவம் பகுப்பு:பெண்ணிய மெய்யியல் பகுப்பு:பெண்ணியம்
வானூர்தி அறிவியல்
வானூர்தி அறிவியல் (Aeronautics) என்பது வளிமண்டலத்திற்குள் காற்றில் பறக்கும் திறன் வாய்ந்த இயந்திரங்களை வடிவமைத்தல், உற்பத்தி செய்தல் மற்றும் வளிமண்டலத்துக்குள் வானூர்திகள்,  மற்றும் ஏவூர்திகளை இயக்கும் தொழில்நுட்பங்கள் தொடர்பான ஆய்வுகள் மேற்கொள்ளுதல் முதலியனவற்றை அறிய உதவும் அறிவியல் துறை அல்லது கலை ஆகும். வானூர்திக் கலை, அறிவியல் மற்றும் பொறியியல் குறித்தும் வானூர்தியியல் தொழில்துறையின் அம்சங்கள் குறித்தும் ஐக்கிய இராச்சியத்தின் அரச வானூர்தியியல் சங்கம் (Royal Aeronautical Society) அடையாளப்படுத்தியுள்ளது.
காற்றில் பயணம் என்ற செயலை அடிப்படையாக வைத்துதான் வானில் பறந்து செல்லும் இயந்திரம் வானூர்தி என்ற சொல்லாகியுள்ளது. காற்றில் இயந்திரத்தை இயக்குவது என்ற பொருளுடன் தொழில் நுட்பம், வானூர்தி வணிகம் மற்றும் வானூர்தி சார்ந்த அனைத்தையும் வானூர்தி அறிவியல் உள்ளடக்கியுள்ளது. வான் பயணம் என்பது வானூர்தி அறிவியல் மட்டுமின்றி காற்றைவிட இலேசான விமானத்தில் பயணம் செய்வது என்ற பொருளிலும் பொருள் கொள்ளப்படுகிறது.
குறிப்பிட்டுச் சொல்வதெனில், வானூர்தி அறிவியலின் முக்கியமான பிரிவு இயக்க விசையியலின் ஓர் அங்கமான காற்றியக்கவியல் துறையாகும். இத்துறை காற்றின் இயக்கம் மற்றும் இயக்கத்தில் உள்ள வானூர்தி போன்ற பொருட்களுடன் அதன் எதிர்வினைகள் ஆகியவற்றை ஆய்வு செய்கிறது.
பண்டைய முயற்சிகள்
முந்தைய காலங்களில் வானூர்தியியல் குறித்த புரிதல்கள் எதுவும் இல்லாமலேயே வானில் பறப்பதற்கான முயற்சிகள் மேற்கொள்ளப்பட்டுள்ளன. பொதுவாக இறக்கைகள் கட்டிக் கொண்டு ஒரு கோபுரத்தின் உச்சியில் இருந்து குதித்து அப்படியே மேலே பறக்கலாம் என்ற எண்ணத்தில் மரணம், கைகால் முடக்கம் போன்ற நிகழ்வுகள் நேர்ந்திருக்கின்றன.
புத்திசாலித்தனமான சில ஆய்வறிஞர்கள் பறவைகளின் பறத்தல் செயலை ஆராய்வதன் மூலம் பறத்தல் குறித்த புரிதல்களைக் காண முயன்றனர். இத்தகைய முறைமையிலான ஆய்வுகளை இடைக்கால இசுலாமிய விஞ்ஞானிகள் மேற்கொண்டிருக்கின்றனர். நவீன வானியலாளர்களான லியொனார்டோ டா வின்சி மற்றும் 1799ஆம் ஆண்டுவாக்கில் கெய்லி போன்றோர் பறவைகளின் பறத்தலை ஆய்வுசெய்தல் மூலமே அவர்களது பறத்தலுக்கான ஆராய்ச்சிகளைத் துவக்கினர்.
மனிதரைத்-தூக்கிச்-செல்லும் பட்டங்கள் பண்டைய சீனாவில் பெருமளவில் பயன்படுத்தப்பட்டதாக நம்பப்படுகிறது. 1282 இல் ஐரோப்பிய யாத்திரிகர் மார்கோ போலோ, அப்போதைக்கு நடைமுறையில் இருந்த சீனர்களின் பல்வேறு பறக்கும் திட்டங்கள் குறித்து விவரித்துள்ளார். மேலும், சிறிய வெப்பக் காற்று ஊதுபைகள், அல்லது கூடு விளக்குகள், சுழல்-இறக்கை பொம்மைகளை போன்றவற்றையும் சீனர்கள் அக்காலத்தில் தயாரித்துப் பயன்படுத்தியிருக்கின்றனர்.
ஐரோப்பாவில் பறத்தல் குறித்து அறிவியல் பூர்வமான விவாதங்களை ஆரம்பித்தவர் "ரோஜர் பேக்கன்" என்பவர் ஆவார். அவர், பிற்காலத்தில் செயல்படுத்தப்படும் என்று அவர் நம்பிய இறக்கைகள்-அடித்துப்-பறக்கும் "ஆர்னிதோப்டர்" வானூர்தி மற்றும் காற்றைவிட-இலேசான ஊதுபை பறத்தல் போன்றவற்றின் செயல்பாடுகளை அறிவியல் முறையில் விளக்க முனைந்தார். அவரது ஊதுபை பறத்தலுக்கு, ஈதர் எனும் பொருள் மூலம் வளிமண்டலத்தில் ஏற்றம் பெறலாம் என்ற கருதுகோளை முன்வைத்தார், ஆனால், ஈதர் என்பதன் கூறுகளை அவர் அறிந்திருக்கவில்லை.
பதினைந்தாம் நூற்றாண்டின் இறுதிப் பகுதியில் லியானொர்டோ டா வின்சி பறவைகளின் பறத்தல்களை ஆய்வு செய்ததுடன், முன்மாதிரியான பறக்கும் இயந்திரங்களின் வடிவமைப்புகளையும் செய்தார். இறக்கைகள்-அடித்துப்-பறக்கும் "ஆர்னிதோப்டர்" வானூர்தி மற்றும் சுழலும்-இறக்கைகள் கொண்ட உலங்கு வானூர்தி ஆகியவற்றின் வடிவமைப்புகளின் வரைபடங்களை உருவாக்கினார். அவரது வடிவமைப்புகள் பகுத்தறிந்த ஆய்வாளருடையதாக இருந்தாலும், அடிப்படையில் சிறந்த அறிவியலைக் கொண்டிருக்கவில்லை. அவரது வடிவமைப்புகளில் பெருத்த குறைபாடுகள் உண்டெனினும், அவர் பறக்கும் இயந்திரத்துக்கு காற்று எந்த அளவுக்கு தடையை உண்டுபண்ணுகிறதோ அதே அளவுக்கு அவ்வியந்திரமும் காற்றுக்கு எதிர்வினை ஆற்றும் என்பதை உணர்ந்திருந்தார். (நியூட்டன் தனது மூன்றாவது இயக்க விதியை 1687ஆம் ஆண்டுவரை வெளியிடவில்லை என்பது குறிப்பிடத்தகுந்தது.) அவரது ஆராய்ச்சிகள் மூலம் மனித-ஆற்றலால் மட்டுமே தொடர்ச்சியான பறத்தலை செயல்படுத்த இயலாது என்பதை உணர்ந்தார்; அவரது பிற்கால வடிவமைப்புகளில் சுருள்வில் போன்ற பலவித இயந்திரவியல் ஆற்றல் மூலங்களைப் பயன்படுத்தியிருந்தார். பிற்காலத்தில் பறத்தல் துறையில் ஜார்ஜ் கேலியின் ஆராய்ச்சிகள் முன்னேற்றங்களை ஏற்படுத்த ஆரம்பிக்கும் வரை டாவின்சியின் ஆராய்ச்சிகளும் அவரது மறைவுக்குப் பின்னர் மறக்கப்பட்டன.
ஊதுபை பறத்தல்
18-ஆம் நூற்றாண்டின் மத்தியில் ஃபிரான்சின் "மான்ட்கொல்ஃபியர் சகோதரர்கள்" (Montgolfier brothers) ஊதுபை பறத்தல்களில் ஆய்வுகளை மேற்கொண்டனர். அவர்களது ஊதுபைகள் காகிதத்தால் செய்யப்பட்டவையாயிருந்தன. நீராவியை ஏற்றம்-தரும்-வாயுவாகப் பயன்படுத்திய அவர்களது ஆரம்பகால ஆய்வுகள் பெரும் தோல்வியில் முடிந்தன. புகையை நீராவியின் ஒரு வகை என்று தவறாகக் கருதிய இவர்கள், சூடான புகையை தமது ஊதுபைககளில் நிரப்பி பறத்தலில் சில வெற்றிகள் கண்டனர். 1783-ஆம் ஆண்டில் "பிரெஞ்சு அறிவியல் கழகத்தில்" (French Academie des Sciences) செயல்விளக்கம்தர அழைக்கப்பட்டனர்.
ஐதரசன் கண்டுபிடிப்பிற்குப் பின்னர், 1780-ஆம் ஆண்டுவாக்கில் "ஜோசப் பிளாக்" (Joseph Black) எனும் அறிவியலாளர் ஐதரசனை ஏற்றம்-தரும்-வாயுவாகப் பயன்படுத்தும் கருத்தினை முன்வைத்தார்; ஆயினும், செயல்பாட்டில் இத்திட்டத்தினைக் கொண்டுவர ஐதரசன் வாயு வெளியாக வண்ணம் அடைத்துவைக்கக்கூடியதாகவும் இலகுவாகவும் இருக்கும் பொருட்கள் மேம்படுத்தப்படும் வரை காத்திருக்க வேண்டியதாயிற்று. பிரெஞ்சு அறிவியல் கழகத்தில் மான்ட்கொல்ஃபியர் சகோதரர்களின் ஊதுபை பறத்தல் செயல்விளக்கத்திற்குப் பின்னர், அக்கழகத்தின் உறுப்பினர்களுள் ஒருவரான ஜாக் சார்லசு (Jacques Charles) என்பவர் ஐதரசன் வாயுவைப் பயன்படுத்திப் பறத்தலை செயல்படுத்திக்காட்டத் தயாரானார். சார்லசும் உதவியாளர்களான இராபர்ட் சகோதரர்களும் ஐதரசன் வாயு வெளியாகாவண்ணம் தாங்கக்கூடிய மீள்ம-பட்டுறையை உருவாக்கினர். வேதிவினைமூலம் ஐதரசனை உருவாக்கி உறையில் வாயுவை நிரப்பும் நேரத்தில் பயன்படுத்தத் திட்டமிட்டனர்.
மான்ட்கொல்ஃபியர் ஊதுபைகளுக்கு சில குறைபாடுகள் இருந்தன; முக்கியமாக, அவற்றால் வெயில் / காய்ந்த வானிலையில் மட்டுமே பறக்க இயலும், மேலும் எரிதலிலிருந்து வெளிப்படும் சிறு பொறிகளால்கூட காகிதத்தாலான ஊதுபைகள் தீப்பற்றிக்கொள்ளக்கூடும். ஆட்கள் செல்லுமாறு பின்னர் வடிவமைக்கப்பட்ட ஊதுபைகளில், அடிப்பாகத்தில் இருக்கும் கூடைகள் ஆட்களைச் சுமக்குமாறு கூடுதலாக கீழிறக்கி வடிவமைக்கப்பட்டிருந்தன. இதன்மூலம் ஊதுபைகள் தீப்பற்றும் அபாயம் சற்றே குறைந்தாலும், அவற்றில் பறந்த தெ ரொசியெர் மற்றும் தெ அர்லாண்டெசு ஆகியோர் தீப்பற்றுதலைத் தவிர்க்கவும் தீப்பற்றினால் அணைக்கவும் இரு கூடைகளில் நீரும் துடைக்க நுரைப்பஞ்சும் எடுத்துச் சென்றனர். மறுமுனையில், மான்ட்கொல்ஃபியரின் ஊதுபைகளுடன் ஒப்பிடும்போது சார்லசின் ஆள்சுமக்கும் ஊதுபைகள் நவீனமானவை. இத்தகைய செயல்பாடு / வேறுபாடுகளால், சுடுகாற்று-ஊதுபைகள் "மான்ட்கொல்ஃபியர் வகை" (Montgolfière type) எனவும் ஐதரசன்-ஊதுபைகள் "சார்லசு வகை" (Charlière) எனவும் அழைக்கப்பட்டன.
சார்லசு மற்றும் ராபர்ட் சகோதரர்களின் அடுத்த ஊதுபையும் "சார்லியர் வகை"யினதாகும், அதற்கு "லா கரொலின்" (La Caroline) எனப் பெயரிடப்பட்டது. அது ழான் பாப்டிஸ்ட் மியூஸ்னியரின் (Jean Baptiste Meusnier) செலுத்தப்படக்கூடிய மற்றும் நீட்டக்கூடிய ஊதுபை கருதுகோளை ஒட்டி தயாரிக்கப்பட்டிருந்தது. அதில் வெளிப்புறத்தில் ஒரு பெரிய ஊதுபையும் அதையொட்டியவாறே உள்புறமாக வாயுவைக் கொண்டிருக்கும் மற்றொரு ஊதுபை இருக்குமாறு அமைக்கப்பட்டிருக்கும். செப்டம்பர் 19, 1784 அன்று பாரீசுக்கும் பியூவ்ரி நகருக்கும் இடைப்பட்ட 100 கி.மீ.க்கும் மேலான தூரத்தை இந்த ஊதுபை பறத்தலில் கடந்தனர்.
ஜார்ஜ் கேலியும் நவீன வானூர்தியியலின் அடித்தளமும்
சர் ஜார்ஜ் கேலி (1773-1857) என்பவரே பொதுவாக நவீன வானூர்தியியலின் தந்தை என்று அறியப்படுகிறார். 1846-ஆம் ஆண்டுவாக்கில் முதன்முதலில் "வானூர்தியின் தந்தை" என்றழைக்கப்பட்டார். ஹென்சன் என்பவர் கேலியை "வான்வழி பயணத்தின் தந்தை" என்றழைத்தார். முதன்முதலில் பறத்தல் குறித்து அறிவியல் முறையில் ஆராய்ந்து அதற்கு அடிப்படையான தத்துவங்களையும் பறத்தலில் ஏற்படும் விசைகளையும் குறித்து ஆராய்ச்சிக் கட்டுரைகளை எழுதியவர் சர் ஜார்ஜ் கேலி ஆவார்.
1809-ஆம் ஆண்டில் "வான் பயணம்" (1809-1810) குறித்த தனது மூன்று பகுதி ஆராய்ச்சிக் கட்டுரையின் முதல் கட்டுரையினை வெளியிட்டார். அதில் பறத்தல் குறித்த மிகமுக்கியமான அறிவியல் கருத்தினை தெளிவாக முன்வைத்தார். அதாவது, "திறன் அளித்தலின் மூலம் காற்றின் எதிர்ப்பைத் தாண்டி ஒரு குறிப்பிட்ட எடையினைத் தாங்கும் வண்ணம் ஒரு பரப்பை (இறக்கையை) உருவாக்குவதே, இப்பிரச்சினையின் மூல வடிவம்." பறத்தலின் நான்கு திசையன் விசைகளையும் தெளிவாக வரையறுத்தார்: உந்துவிசை (Thrust), ஏற்றம் (Lift), இழுவை (Drag) மற்றும் எடை (Weight). மேலும் பறத்தலின்போது வானூர்தியின் நிலைப்பாடு மற்றும் கட்டுப்பாட்டினை (Stability and Control) தனது வடிவமைப்புக் கருதுகோட்களில் தெளிவாக எடுத்துரைத்தார்.
நவீன வானூர்திகளின் வடிவமைப்பான நிலைத்த இறக்கையுடன், நிலைப்படுத்தும் வால்பகுதியோடு (கிடைநிலை மற்றும் செங்குத்து) கூடிய வடிவமைப்பை முதன்முதலில் கொண்டுவந்தார். அவ்வடிவமைப்பில் ஆளற்ற மற்றும் ஆளிருந்த மிதவை வானூர்திகளை பறக்கச் செய்தார்.
அவர் "சுழலும் கை" (Whirling Arm) அமைப்பினை காற்றியக்கவியலின் விசைகளை அறியவும் அளவிடவும் பயன்படுத்தினார். மேலும் அதனைப் பயன்படுத்தி நேரான காற்றிதழ்களை விட விற்சாய்வுடை காற்றிதழ்களின் (Cambered Aerofoil) சிறப்பான பயன்பாட்டினைக் கண்டறிந்தார். இவற்றைத் தவிர்த்து இழுவை குறைப்பின் அவசியம், இறக்கைகளை சற்றே மேல்நோக்கிய கோணத்தில் வானூர்தியின் உடற்பகுதியுடன் இணைப்பது, ஆர்னித்தோப்டர் மற்றும் வான்குடைகள் குறித்த புரிதல் மற்றும் வடிவமைப்பு ஆகிய நிலைகளில் இத்துறையில் பங்களித்திருக்கிறார்.
தனது மிதவை வானூர்திகளின் தரையிறக்க சக்கரங்களின் உறுதியை அதிகப்படுத்துவதுடன் எடையையும் குறைக்க, விரைப்பு-ஆர சக்கரங்களைப் (Tension-spoked wheel) பயன்படுத்தியது இவரது மற்றொரு முக்கிய கண்டுபிடிப்பு ஆகும்.
19-ஆம் நூற்றாண்டு
தொடர்ந்த பத்தொன்பதான் நூற்றாண்டில் சர் ஜார்ஜ் கேலியின் கருதுகோட்கள் மேம்படுத்தப்பட்டு, உறுதிபடுத்தப்பட்டு, விரிவாக்கப்பட்டன. இக்காலகட்டத்தின் முக்கிய ஆய்வாளர்கள் செருமனியின் ஓட்டொ லிலியென்தால் (Otto Lilienthal) மற்றும் ஐக்கிய இராச்சியத்தின் "ஒரேசியோ பிரடெரிக் பிலிப்ஸ்" (Horatio Frederick Philips) ஆகியோர் ஆவர்.
பிரிவுகள்
பொதுவாக, வானூர்தியியலை பறப்பியல் (Aviation), வானூர்தி அறிவியல் (Aeronautical Science) மற்றும் "வானூர்தி பொறியியல்" (Aeronautical Engineering) என மூன்றாகப் பகுக்கலாம்.
பறப்பியல்
பறப்பியல் என்பதை வானூர்தியியலைப் பயன்படுத்தும் கலை எனலாம். வழமையாக, பறப்பியல் என்பது காற்றை-விடக்-கனமான வானூர்திகளின் பறத்தலையே குறித்தது. ஆனால், தற்காலத்தில் காற்றை-விட-லேசான ஊதுபை பறத்தல் மற்றும் வான்கப்பல்களில் பறத்தல்களும் இதில் சேர்த்தே குறிக்கப்படுகின்றன.
வானூர்தி அறிவியல்
வானூர்தியியல் மற்றும் பறப்பியலின் அடிப்படை அறிவியல் கோட்பாடுகளை விவரிப்பது "வானூர்தி அறிவியல்" ஆகும். இதில் வானூர்திகளின் இயக்கம், செலுத்தும் வழிமுறை, பாதுகாப்பு மற்றும் மனிதர்களின் ஈடுபாடு ஆகியவையும் அடங்கும்.
ஒரு பயிற்சி விமானிக்கு வானூர்தி அறிவியலின் அடிப்படைகளின் தெளிவான புரிதல்கள் அவசியம், ஆகையால் பயிற்சிக்காலத்தில் இதுகுறித்த பாடங்கள் நடத்தப்பெறும்.
வானூர்திப் பொறியியல்
வானூர்திகளின் வடிவமைப்பு மற்றும் கட்டுமானம், அவற்றின் ஆற்றல் மூலம், பாதுகாப்பான பயணத்திற்கு அவற்றை செலுத்தும் முறை மற்றும் கட்டுப்பாடு ஆகியவற்றை உள்ளடக்கியது வானூர்திப் பொறியியல் ஆகும்.